Peale kaebuse esitamist laekusid pr Martinilt täiendavad materjalid Velise kinnistul toimunud raieid inspekteerinud Keskkonnainspektsiooni inspektori Priit Langi kohta, mille soovime lisada täiendava protokollina Velise jõe ääres toimunud rikkumistele. Tegemist on olulise tõendusmaterjaliga Velise jõe ääres toimunud rikkumistegevuse kinnituseks ning inspektorite poolse ametikohustuste eiramise kohta, mis kinnitavad meie tungivat seisukohta peatada viivitamatult OÜ-le Hakkemeister väljastatud raieload nendel kinnistu eraldiste osadel, kus raieid pole veel teostatud.
#000005
13. juunil helistas Vaike Martin keskkonnainspektsiooni lühinumbril 1313 ning selle peale tulid rahvusvahelise tähtsusega Natura 2000 ala, Salavalge-Tõrasoo loodusala, mille alla kuulub ka Velise jõe hoiuala, vahetus läheduses tehtavat metsaraiet kontrollima keskkonnainspektsiooni Raplamaa büroo inspektorid Priit Langi ja Mairit Veedla. Inspektorid kinnitavad, et Velise kinnistu metsaraieks on olemas keskkonnaameti luba, ning leiavad, et raiutud on lubatu piires ja mahus.
#000006
Inspektoritega vestelnud Vaike Martini sõnul ignoreerisid kohal käinud inspektorid Langi ja Veedla teadlikult mitmesuguseid Velise kinnistul toimunud keskkonnarikkumisi.
Naine on valmis oma sõnade kohta vandega kinnitatavaid kohtulikke tunnistusi andma.
#000007
Siinkohal esitame täienduse 22.08 Velise jõe kinnistu kohta edastatud rikkumiste loetelule Velise jõe risustamise ning sanitaarraie ja harvendusraie tingimuste vastu eksimisele:
#000008
Velise jõe kinnistu eraldisel nr 3 on veekaitsevööndis tehtud aegjärkset raiet, mille käigus on puid võetud maha lähemalt kui 10 m kaugusel kaldast. Puud on maha võetud hinnanguliselt 5-9 m kaldast:
#000009
Siinkohal viitame Veeseadusele (§ 29 lg 4), mille kohaselt Veekaitsevööndis on keelatud:
1) maavarade ja maa-ainese kaevandamine ning geoloogilise uuringu teostamine;
2) puu- ja põõsarinde raie ilma Keskkonnaameti nõusolekuta, välja arvatud raie maaparandussüsteemi eesvoolul maaparandushoiutööde tegemisel;
3) majandustegevus, välja arvatud veest väljauhutud taimestiku eemaldamine, heina niitmine, roo lõikamine ja heina ning roo koristamine ning karjatamine käesoleva seaduse §-des 291 ja 292 sätestatud tingimustel.
#000010
(2) Sissesõidutee ning selle äärse kraavi risustamine
#000011
Raiet teostatud Velise jõe kinnistu vahetus naabruses elava Vaike Martini koduõue sissesõidutee ääres tehti kolme kuu jooksul (käesoleva aasta juunis, juulis ja augustis) raiega paralleelselt ka erinevaid tootmistöid (puude küttepuudeks lõhkumine, saagimine jms), mille käigus eraldunud risu jäeti kas niisama vedelema või visati sinnasamasse kraavi, rikkudes sellega nii pr Martini poolt kasutavat teed, kahjustades oluliselt tema liikumisvõimalusi ja elukvaliteeti ning rikkudes ka ümbritsevat keskkonda.
#000012
Palume hinnata ka Velise kinnistu lankidele hinnatud oksahunnikuid, et teha kindlaks, kas oksi on jäetud normi piires, kuna on tekkinud kahtlustus, et risu on jäetud langile liiga palju. Siinkohal viitame määrusele Tee seisundinõuded (§ 6 lg 1 punkt 7), mille kohaselt peab olema tagatud vee äravool sõidu- ja kõnniteelt. Praegusel hetkel on selleks tarbeks rajatud kraavid risust ummistatud. Lisaks on see tee päästeameti andmebaasi järgi tee veevõtuvõimalusele ning selle tee lõpus asuva majapidamise jaoks on see võimalus tulekahju vms õnnetuse korral abi saada.
#000013
Meie ühenduse hinnangul on Velise kinnistul toime pandud raiete puhul teostatud rikkumiste näol toime pandud seaduserikkumised, mille tegijad tuleb vastutusele võtta ning mille kohta seaduserikkumist eiranud inspektorid peavad tunnistusi andma ja mille eest nad peavad vastutama.
#000014
Eesti Metsa Abiks kutsub üles karmide ilmaolude tõttu jahimehi peatama koertega jahipidamise ja jahi veekogude läheduses
#000018